b'\n_START_ARTICLE_\nBurrell Smith\n_START_PARAGRAPH_\nBurrell Carver Smith (s. 16. joulukuuta 1955) on yhdysvaltalainen tietotekniikan insin\xc3\xb6\xc3\xb6ri, joka ty\xc3\xb6skenteli Apple Computerin Macintosh-projektissa 80-luvun alussa. Smith palkattiin Applelle helmikuussa 1979 Apple II -teknikoksi._NEWLINE_Smith tuli tunnetuksi yrityksess\xc3\xa4 elokuussa 1979, kun h\xc3\xa4n toimitti Andy Hertzfeldille ty\xc3\xb6ns\xc3\xa4 ulkopuolella tekem\xc3\xa4ns\xc3\xa4 t\xc3\xa4ydellisen dokumentaation Steve Wozniakin suunnittelemasta Apple II:n laitteistoratkaisuista. My\xc3\xb6hemmin Smith kutsuttiin Macintosh-projektiin, jossa h\xc3\xa4n suunnitteli ja testasi Macintoshin laitteistoa. Macintosh 128K:n julkaisemisen j\xc3\xa4lkeen Smith kehitti muiden vanhojen, taloon j\xc3\xa4\xc3\xa4neiden Macintosh-projektin j\xc3\xa4senten kanssa Macintoshin seuraajaa, Turbo Macia, jossa oli sis\xc3\xa4\xc3\xa4nrakennettu kovalevy. Smith j\xc3\xa4tti Applen helmikuussa 1985 ja oli my\xc3\xb6hemmin mukana perustamassa Radius-yrityst\xc3\xa4._NEWLINE_Smith on el\xc3\xa4kkeell\xc3\xa4 ja asuu Palo Altossa.'